La bataja de Mosca , conbatesta inte el perìodo intrà l'autuno del 1941 e l'inverno del 1942 intrà łe forse de ła Zermània e de l'Union Soviètega sul fronte orientałe, inte el ndar de ła seconda guera mondiałe, ła ghea costituio l'ùgnoło tentativo de ła Wehrmacht de concuistare e ocupar ła capitałe soviètega. L'ofensiva todesca ła se ghea par prima blocada inte łe porte de Mosca e de sevente łe trupe łe zera stae costrenzeste e łe ghe ga tocà tornar indrio, esendo tuttàvia isteso boni de inpedir che ła controfensiva de l'Armada Rosa ła intorniase e ła desfase łe forse inpegnae inte l'ataco a ła sità. La mancada concuista de Mosca ła ghea precludesto ła ezecusion del pian stratèzego de l'Alto comando todesco, che, inte el cuadro de l'inbastimento de l'oparasion Barbarosa, che ła prevedeva ła concuista de ła capitałe prima del rivar a de l'inverno e el ghea costituio, co ła sconfizesta inte ła bataja de Inghiltera, el secondo signifegadivo ponto de svolta inte el conflito a sfavore dei todeschi.